

**VLADA REPUBLIKE HRVATSKE**

Zagreb, 13. listopada 2022.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **predlagatelj:** | Ministarstvo pravosuđa i uprave |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **predmet:** | Prijedlog zaključka o prihvaćanju pokroviteljstva nad obilježavanjem 20. godišnjice Hrvatske zajednice županija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

|  |
| --- |
| **P R I J E D L O G** |

Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16., 116/18. i 80/22.) i točaka II. i III. Odluke o kriterijima i postupku za prihvaćanje pokroviteljstva Vlade Republike Hrvatske („Narodne novine“, broj 44/16.), Vlada Republike Hrvatske je na sjednici održanoj\_\_\_\_\_\_\_\_2022. donijela

**Z A K L J U Č A K**

1. Vlada Republike Hrvatske prihvaća pokroviteljstvo nad obilježavanjem 20. godišnjice Hrvatske zajednice županija, sukladno zamolbi Hrvatske zajednice županija.

1. Prihvaćanjem pokroviteljstva Vlada Republike Hrvatske ne preuzima nikakve financijske obveze.

Klasa:

Urbroj:

Zagreb,

|  |
| --- |
| PREDSJEDNIK  mr. sc. Andrej Plenković |

**O B R A Z L O Ž E N J E**

Hrvatska zajednica županija jekrovna nacionalna udruga jedinica područne (regionalne) samouprave koja radi na promicanju interesa regionalne samouprave i razvoju županija te na unaprjeđenju suradnje županija sa svim relevantnim institucijama i razinama vlasti.

Hrvatska zajednica županija obilježava 20. godišnjicu koja je predviđena 28. travnja 2023. na području Primorsko-goranske županije, s obzirom da je ta županija imala ključnu ulogu pri osnivanju Zajednice.

Svečani programpredviđa održavanje Skupštine i panel raspravu o budućnosti lokalne i područne (regionalne) samouprave, uz stručan doprinos partnerskih organizacija i institucija koje sudjeluju na promicanju interesa područne (regionalne) samouprave.

Cilj je okupiti predstavnike resornih ministarstava, partnerskih organizacija, pročelnike i službenike županijskih uprava te ostale dionike koji će uvećati značaj samog događanja.

Prihvaćanjem pokroviteljstva Vlade nastavila bi se i ojačala daljnja suradnja koja se intenzivno ostvaruje kroz sastanke sa županima svakih šest mjeseci, a koji su ubrzali procese razvoja hrvatskih županija.

Ministarstvo pravosuđa i uprave razmotrilo je zamolbu za pokroviteljstvom te je ocijenilo da s obzirom na brojne reformske aktivnosti koje se poduzimaju u okviru sustava lokalne i područne (regionalne) samouprave, suradnja s Hrvatskom zajednicom županija je osobito bitna.

Slijedom navedenoga, predlaže se prihvaćanje pokroviteljstva Vlada Republike Hrvatske nad obilježavanjem 20. godišnjice Hrvatske zajednice županija, bez preuzimanja financijskih obveza.